**Szám:** 1-7/2019. 10. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2019. május 30-i rendes, nyilvános ülésére**

**Tárgy:** Beszámoló a Zalaszentgróti Gazdasági Ellátó Szervezet 2018. évi működéséről

**Tisztelt Képviselő-testület!**

Zalaszentgrót Város Önkormányzatának Képviselő-testülete a 107/2013. (IX. 12.) számú határozatában döntést hozott arról, hogy gazdasági ellátó szervezet létrehozását tervezi az önkormányzat által fenntartott intézmények bevonásával a gazdasági adminisztráció, infrastruktúra-üzemeltetés és létesítmény gazdálkodásra kiterjedően 2014. január 01-jei hatállyal.

A fentieknek megfelelően a Zalaszentgróti Gazdasági Ellátó Szervezet (a továbbiakban: GESZ) 2014. január 01. napjával kezdte meg működését.

A GESZ Szervezeti és Működési Szabályzata alapján a részére jóváhagyott költségvetési kereten belüli önálló gazdálkodását beszámolási kötelezettség mellett folytatja.

Kovács Szilvia intézményvezető asszony a leírtaknak megfelelve elkészítette a GESZ 2018. évi működéséről szóló beszámolót, mely jelen előterjesztésem 1. számú mellékletét képezi.

A beszámoló jól tagolt - táblázatokat és diagramokat is tartalmazó - szerkezetben mutatja be a legjelentősebb feladatok ellátását, a humánerőforrás és a számadatok alakulását, valamint a jövőbeni feladatokat, ezért annak elfogadását javaslom.

A Pénzügyi és Ügyrendi Bizottság az előterjesztést a 2019. május 23-i ülésén megtárgyalta, a 24/2019. (V.23.) számú határozatával elfogadta, és a Képviselő-testületnek elfogadásra javasolta.

Kérem a T. Képviselő-testületet, hogy az előterjesztést szíveskedjen megtárgyalni, majd azt követően az alábbi az alábbi határozati javaslatot elfogadni:

**Határozati javaslat**

Zalaszentgrót Város Önkormányzatának Képviselő-testülete a Zalaszentgróti Gazdasági Ellátó Szervezet 2018. évi működéséről szóló beszámolót az előterjesztés 1. számú melléklete szerinti formában és tartalommal elfogadja.

A Képviselő-testület felkéri a jegyzőt, hogy a döntésről a határozati kivonat egy példányának megküldésével a Zalaszentgróti Gazdasági Ellátó Szervezet vezetőjét szíveskedjen értesíteni.

**Határidő:** 2019. június 05.

**Felelős:** Dr. Simon Beáta jegyző

**Zalaszentgrót**, 2019. május 14.

**Baracskai József**

polgármester

A határozati javaslat a törvényességi előírásnak megfelel.

**Dr. Simon Beáta**

jegyző